paragraph_text: Zbog bolesti, iscrpljenosti i vlastite želje umirovljen je 1910. godine. Velikan istarskog učiteljskog pokreta doživio je tužnu sudbinu. Sve je više pobolijevao, ali i tako narušena zdravlja bio je predsjednik Narodne čitaonice u Rijeci (osn. 1856.) radi čega je od okupatorskih vlasti bio šikaniran. Idejni je začetnik i jedan od osnivača Pučke čitaonice Drenova osnovane 1908. godine. Grube i česte premetačine u kući za vrijeme d' Annunzia bile su uzrok da ga je 1920. udarila kap. Godine 1923. seli iz Rijeke u rodnu Drenovu gdje je nedugo iza smrti, ujesen 1924., u njegovoj rodnoj kući (Drenova, Tonići 8) otvorena hrvatska Pučka škola koja je tu radila do izgradnje nove školske zgrade 1930. godine na predjelu zvanom Tunić na Gornjoj Drenovi